# 4.3. Reto 3: Campaña de sensibilización

# Que ides facer?

Neste reto teredes que preparar unha campaña de sensibilización sobre os aspectos principais dos sectores económicos da Unión Europea e propoñer ideas de desenvolvemento económico e sostible ambientadas na vosa contorna tendo en conta a distribución da poboación e a demografía. Deberedes crear unha mensaxe clara e accesible, apoiada en recursos visuais ou dixitais (pósters, infografías, vídeos, memes...) que conteñan mapas e gráficas.
Finalmente, antes de levar a cabo a campaña, presentarédeslla á audiencia, explicando a mensaxe e as propostas de forma comprensible e inclusiva.

## Lectura facilitada

Traballaredes en grupo.
Debedes crear unha campaña de sensibilización.

A campaña debe explicar:

- os sectores económicos da Unión Europea
- ideas para un desenvolvemento sostible
- i situación da poboación e da demografía

Para facer a campaña podedes usar:

- pósters
- infografías
- vídeos
- memes

O traballo debe incluír mapas e gráficas.

Ao final, presentaredes a campaña ao resto da xente.
Debedes explicar as vosas propostas de forma clara, sinxela e inclusiva.

## Audio

audio/mpeg

# Obxectivos

- Dar a coñecer a realidade económica da Unión Europea.
- Propoñer ideas de desenvolvemento económico sostible tendo en conta a realidade demográfica e o seu impacto no medio.
- Desenvolver capacidades de comunicación, creatividade e uso de recursos visuais e dixitais.

## Audio

audio/mpeg

# Organización e preparación

## 1. Planificación e selección do tema

- Formar grupos de 2-4 persoas.
- Escoller o sector económico e o tema central da campaña.
- Definir a mensaxe principal que queredes transmitir.

## 2. Investigación e recollida de información

- Recoller datos sobre o sector económico escollido e sobre o seu impacto sostible.
- Analizar a contorna local e a distribución da poboación para adaptar a mensaxe.
- Identificar exemplos reais ou ideas innovadoras de desenvolvemento sostible.

## 3. Deseño da campaña

- Elaborar os recursos visuais e dixitais: pósters, infografías, vídeos curtos ou animacións.
- Crear chamadas á acción claras e accesibles.
- Organizar a campaña de forma que a mensaxe sexa comprensible e atractiva para persoas acabadas de chegar.

## 4. Ensaio e preparación da presentación da campaña

- Preparar a explicación oral da campaña: mensaxe, recursos e impacto esperado.
- Ensaiar a presentación do grupo, coordinando todos os elementos visuais e verbais.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)