# 2.1. A economía: facendo contas

A economía divídese en tres sectores:

## Sector primario

O sector primario agrupa todas aquelas actividades económicas que se basean na extracción ou obtención de materias primas da natureza. Nestas actividades inclúense a pesca, a agricultura, a gandaría, a explotación forestal e a minaría.

## Sector secundario

O sector secundario agrupa todas aquelas actividades económicas que se basean na produción de bens materiais ou de produtos elaborados. Nestas actividades inclúense a industria e a construción.

## Sector terciario

O sector terciario agrupa todas aquelas actividades relacionadas coa distribución e a venda de bens materiais ou de servizos. Nestas actividades inclúense a sanidade, a educación, o comercio, o transporte...

## Lectura facilitada

A economía divídise en tres sectores:

- O sector primario
  - Agrupa as actividades baseadas na extracción ou na obtención de materias primas da natureza.
  - Inclúense:
    - a pesca
    - a agricultura
    - a gandaría
    - a explotación forestal
    - a minaría
- O sector secundario
  - Agrupa as actividades que se basean na produción de bens materiais ou de produtos elaborados.
  - Inclúense:
    - a industria
    - a construción
- O sector terciario
  - Agrupa as actividades relacionadas coa distribución e venda de bens materiais ou de servizos.
  - Inclúense:
    - a sanidade
    - a educación
    - o comercio
    - o transporte

## Audio

audio/mpeg

# Outros sectores económicos

## Sabías que...?

Podemos falar doutros dous sectores:

## Sector cuaternario

O sector cuaternario baséase nas actividades relacionadas coa investigación e o desenvolvemento tecnolóxico, por exemplo, unha empresa de biotecnoloxía.

## Sector quinario

O sector quinario baséase nas actividades sen ánimo de lucro, por exemplo, unha ONG.

## Lectura facilitada

Ademais dos tres sectores principais, existen outros dous sectores:

- O sector cuaternario
  - Inclúe actividades relacionadas coa investigación e coa tecnoloxía.
  - Por exemplo, unha empresa de biotecnoloxía.
- O sector quinario
  - Inclúe actividades que non buscan obter beneficios económicos.
  - Por exemplo, unha ONG.

## Audio

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)