# 1.2. Coñecemento e inclusión

# Lanzámonos a polo reto!

Formas parte dunha asociación cultural xuvenil que traballa para promover a inclusión e o respecto entre persoas de diferentes culturas. Esta asociación foi contratada por unha entidade pública europea para crear materiais didácticos e campañas de sensibilización destinados a que as persoas que chegan ao continente europeo, e en concreto a Galicia e a España, coñezan as súas principais características a nivel económico, demográfico, social e cultural.

## Lectura facilitada

Formas parte dunha asociación cultural xuvenil.

Traballas para promover a inclusión e o respecto entre persoas de diferentes culturas.

Contrátavos unha entidade pública europea.

Tedes que crear materiais didácticos e campañas de sensibilización.

O traballo é para persoas que chegan ao continente europeo, a Galicia e a España.

O obxectivo é que coñezan as principais características económicas, sociais e culturais desas zonas.

## Audio

audio/mpeg

# Adiante!

En grupos ou de forma individual, deberás elaborar os seguintes produtos finais:

- Unha infografía informativa (síntese)
- Un pódcast ou vídeo para interpretar relacións entre economía, sociedade e migracións.
- Materiais de sensibilización social para difundir na contorna

## Lectura facilitada

O traballo é individual ou en grupos.

Debedes elaborar os seguintes produtos finais:

- Unha infografía informativa.
- Un pódcast ou vídeo:
  - O obxectivo é interpretar as relacións entre economía, sociedade e migracións.
- Materiais de sensibilización para difundir na contorna.

## Audio

audio/mpeg

# Superado o reto

Cando superes o reto serás capaz de:

- Obter información relevante sobre contidos de xeografía económica e humana.
- Analizar e sintetizar a información importante.
- Comunicar os contidos máis salientables a través de diferentes ferramentas.
- Fomentar as actitudes de respecto e de tolerancia.
- Potenciar a túa creatividade.
- Expresar ideas dun xeito coherente e razoado.

## Lectura facilitada

Cando superes o reto serás capaz de:

- Obter información sobre xeografía económica e humana.
- Seleccionar a información máis importante.
- Comunicar información usando diferentes ferramentas.
- Respectar outras persoas e opinións.
- Desenvolver a túa creatividade.
- Expresar as túas ideas de forma clara.

## Audio

audio/mpeg

# Diario de aprendizaxe

Chegou o momento de comezar a usar o teu diario de aprendizaxe. Abre o diario e realiza as actividades correspondentes á fase 1.

É fundamental que o completes, xa que reflexionar é clave para aprender!

Podes acceder ao modelo no apartado "diario de aprendizaxe" e descargala.

Lembra:

Consulta co teu profesor ou profesora se debes cubrilo en papel ou no computador.
Se o completas no ordenador, non esquezas gardalo no teu dispositivo ao rematar.
Ánimo, seguro que o farás de marabilla!

## Lectura facilitada

Chegou o momento de comezar a usar o teu diario de aprendizaxe.
Abre o diario.
Fai as actividades da fase 1.

É fundamental que o completes.
Reflexionar é clave para aprender.

Podes acceder ao modelo no apartado "diario de aprendizaxe".
Podes descargalo.

Lembra:
Consulta co teu profesor ou profesora se debes cubrilo en papel ou no computador.
Se o completas no ordenador, gárdao no teu dispositivo ao rematar.

Ánimo, seguro que o farás de marabilla.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)