# Así somos!

## Glosario

## Domótica

Definición:

  Conxunto de sistemas tecnolóxicos que permiten controlar de forma intelixente as vivendas.

Exemplo:

  Grazas á domótica podo acender a calefacción desde o móbil.

## Fenda dixital

Definición:

  Desigualdades relacionadas co acceso ás novas tecnoloxías.

Exemplo:

  A fenda dixital é un problema para moitas persoas maiores.

## Intelixencia artificial

Definición:

  Sistema tecnolóxico que permite desenvolver a equipos informáticos algunhas capacidades humanas como a aprendizaxe ou a resolución de problemas.

  Exemplo:

  A Intelixencia artificial ten que ser un medio e non un fin.

## LGTBIQ+

Definición:

  Acrónimo que significa: lesbianas, gays, transxénero, bixexuais, intersexuais, queer e outras identidades non mencionadas.

Exemplo:

  En España avanzouse a nivel lexislativo e social nos dereitos LGTBIQ+.

# Como é a sociedade actual?

Como estás a ver, a sociedade cambiou moito nos últimos 30 anos, sucedéndose unha serie de cambios que fixeron que sexa moi heteroxénea. A continuación, analizaremos as principais características da sociedade actual:

## Unha sociedade máis tecnolóxica

Non se pode concibir o mundo actual sen a tecnoloxía, un proceso que comezou a principios dos anos 90 do século XX, coa aparición dos primeiros ordenadores persoais e, dez anos despois, coa difusión do uso da Internet. Na actualidade, as redes sociais, a tecnoloxía móbil 5G, a dixitalización de todos os procedementos administrativos, a domótica, o teletraballo, o uso de robots nos procesos de produción das fábricas e, ultimamente, a intelixencia artificial marcan a vida de calquera persoa.

Pero, tamén atopamos problemas derivados da tecnoloxía como:

- A fenda dixital, sobre todo nas persoas maiores ou no difícil acceso ás tecnoloxías dalgúns grupos sociais ou en determinadas zonas xeográficas.
- Os problemas psicolóxicos derivados da adición ao uso do móbil, das redes sociais...
- O ciberacoso, é dicir, o acoso a través da Rede.
- A ciberdelincuencia, é dicir, as estafas que se levan a cabo a través da Rede.
- As teorías negacionistas, que poñen en cuestións verdades científicas como a esfericidade da Terra, o cambio climático ou a eficacia das vacinas.

## Unha sociedade máis solidaria

Vives nunha sociedade comprometida coa consecución, a obtención e a conservación dunha serie de dereitos relacionados:

- Coas persoas migrantes
- Co cambio climático
- Coa igualdade das mulleres
- Coas persoas que sofren as consecuencias dos conflitos bélicos
- Coas persoas do colectivo LGTBIQ+
- Cos grupos sociais máis desfavorecidos a nivel económico e social

## Unha sociedade máis democrática

A Democracia está plenamente asentada no país, con gran variedade de ideoloxías políticas, a pesar de que nalgúns países do mundo se comézase a cuestionar este modelo ou implántanse outros de carácter totalitario, onde se recortan moitos dereitos básicos.

## Unha sociedade máis informada

En teoría vives nunha sociedade con moita información recibida a través de diferentes canles: televisión, radio, xornais, Internet... de tal maneira que é posible coñecer o que está a suceder en calquera parte do mundo en tempo real.

Pero, tamén atopamos problemas como:

- A sobresaturación de información, que complica o seu procesamento e que fai que sexa difícil saber que é verdade ou mentira.
- As fake news, é dicir, noticias falsas que se difunden por Internet co obxectivo de crear alarma social, de enganar ou de manipular ás persoas usuarias.

## Lectura facilitada

A sociedade cambiou nos últimos trinta anos.

Os cambios deron lugar a unha sociedade moi heteroxénea.

Analizaremos as principais características da sociedade actual:

## Unha sociedade máis tecnolóxica

O mundo actual non se concibe sen a tecnoloxía.
Ese proceso comezou a principios dos 90.
Nesa época apareceron os primeiros ordenadores persoais.
Dez anos despois apareceu Internet.

Na actualidade marcan a vida da xente:

- as redes sociais
- a tecnoloxía móbil 5G
- a dixitalización dos procesos administrativos
- a domótica
- o teletraballo
- o uso de robots nos procesos de produción das fábricas
- a intelixencia artificial

Problemas derivados da tecnoloxía

- A fenda dixital:
  - afecta a moitas persoas maiores
  - tamén aparece en grupos sociais con menos recursos
  - e en zonas con peor acceso ás tecnoloxías
- Problemas relacionados co uso da tecnoloxía:
  - uso excesivo do móbil
  - uso excesivo das redes sociais
- O ciberacoso:
  - acoso a través de internet
- A ciberdelincuencia:
  - estafas e delitos a través de internet
- As teorías negacionistas:
  - cuestionan a esfericidade da Terra
  - negan o cambio climático
  - poñen en dúbida a eficacia das vacinas

## Unha sociedade máis solidaria

Vives nunha sociedade comprometida.

Que busca a consecución, obtención e conservación dunha serie de dereitos relacionados:

- coas persoas migrantes
- co cambio climático
- coa igualdade das mulleres
- coas persoas que sofren as consecuencias dos conflitos bélicos
- coas persoas do colectivo LGTBIQ+
- cos grupos sociais máis desfavorecidos a nivel económico e social

## Unha sociedade máis democrática

A Democracia está plenamente asentada no país.
Cunha gran variedade de ideoloxías políticas.

Nalgúns países do mundo comézase a cuestionar a democracia.
Noutros implántanse modelos de carácter totalitario.
E recórtanse moitos dereitos básicos.

## Unha sociedade máis informada

Vives nunha sociedade con moita información.

A información recíbese a través de:

- a televisión
- a radio
- os xornais
- internet

É posible coñecer o que sucede en calquera parte do mundo en tempo real.

Pero tamén existen algúns problemas:

- Exceso de información:
  - dificulta procesar toda a información
  - fai máis difícil distinguir o que é verdadeiro e o que é falso
- As fake news ou noticias falsas:
  - difúndense por internet
  - poden crear alarma social
  - poden enganar ou manipular as persoas

## Audio

audio/mpeg

## Apoio visual

# Cales son os problemas e retos de futuro da sociedade actual?

Como ben podes comprobar polas noticias que ves ou escoitas, na sociedade na que vives hai unha serie de problemas que, ao mesmo tempo, son retos de futuro:

- Moitas persoas teñen serias dificultades para poder comprar ou alugar unha vivenda polo seu alto prezo.
- Os soldos son moi baixos e hai moita temporalidade, sobre todo, nos traballos da xente moza.
- A nivel político, a sociedade está moi polarizada en bandos ideolóxicos, como se observa nos debates políticos, na prensa, nas redes sociais...
- Existe un problema de despoboamento rural, é dicir, cada vez hai menos xente vivindo no campo polas escasas opcións de futuro que ofrece a nivel laboral.
- A nivel económico e laboral, séguese a ter unha excesiva dependencia do turismo ou da construción.
- Hai un preocupante ascenso da pobreza infantil e do número de persoas que non teñen cubertas as súas necesidades básicas.
- A xente nova é máis cosmopolita, pero detéctase certo descoñecemento en aspectos importantes da cultura, da historia, da sociedade e da actualidade do propio país.
- Moitas persoas teñen como referencia principal en cuestións médicas, científicas ou sociais as opinións de youtubers, deportistas...moitas delas sen ningún tipo de criterio científico.

## Lectura facilitada

A túa sociedade ten problemas e retos de futuro:

- Dificultades para comprar ou alugar unha vivenda polos altos prezos.
- A xente nova ten soldos baixos e empregos temporais.
- Existe un problema de despoboamento rural.
  Hai menos xente vivindo no campo pola escasa oferta laboral.
- Hai unha forte dependencia do turismo e da construción.
- Medraron:
  - a pobreza infantil
  - o número de persoas que non teñen cubertas as súas necesidades básicas
- Hai polarización política:
  - nos debates políticos
  - na prensa
  - nas redes sociais
- A xente nova é máis cosmopolita.
  Pero ás veces descoñece aspectos importantes do propio país:
  - a cultura
  - a historia
  - a sociedade
  - a actualidade
- Moitas persoas toman como referencia opinións difundidas por:
  - youtubers
  - deportistas
- Moitas destas opinións non teñen base científica.

## Audio

audio/mpeg

## Apoio visual

# Verdade ou mentira

Acabas de ver as características, os problemas e os retos de futuro da sociedade na que vives. Agora, tes que indicar se as seguintes afirmacións sobre a sociedade na que vives son verdadeiras ou falsas.

# Pregunta 1

O ciberacoso e a ciberdelincuencia son dous problemas actuais na Rede.

Verdadeiro Falso

# Retroalimentación

Verdadeiro

O ciberacoso e a ciberdelincuencia son problemas relacionados co uso de internet. O ciberacoso consiste en acosar unha persoa a través da Rede. A ciberdelincuencia inclúe delitos como as estafas ou os roubos de información.

# Pregunta 2

As fake news son noticias verdadeiras que se difunden por Internet teñen o obxectivo de crear un debate social.

Verdadeiro Falso

# Retroalimentación

Falso

As fake news son noticias falsas que se difunden por Internet co obxectivo de crear alarma social, de enganar ou de manipular ás persoas usuarias.

# Pregunta 3

Os problemas psicolóxicos en moitas persoas derivan do uso do móbil ou das redes sociais.

Verdadeiro Falso

# Retroalimentación

Verdadeiro

Existen problemas psicolóxicos importante que derivan do mal uso da tecnoloxía e as redes sociais.

# Pregunta 4

Os soldos son altos, sobre todo, nos traballos da xente nova.

Verdadeiro Falso

# Retroalimentación

Falso

Os soldos son moi baixos e hai moita temporalidade, sobre todo, nos traballos da xente nova.

# Pregunta 5

Moitas persoas teñen como referencia principal en cuestións médicas, científicas ou sociais as opinións de youtubers, deportistas.

Verdadeiro Falso

# Retroalimentación

Verdadeiro

A principal fonte de información deben ser as persoas especialistas na materia. Para cuestións médicas confía nos profesionais da medicina.

# Pregunta 6

Non existe un problema de despoboamento rural, xa que moitas persoas marchan da cidade ao campo.

Verdadeiro Falso

# Retroalimentación

Falso

Existe un problema de despoboamento rural, é dicir, cada vez hai menos persoas vivindo no campo polas escasas opcións de futuro que ofrece a nivel laboral.

# Pregunta 7

A sociedade actual non é nada comprometida.

Verdadeiro Falso

# Retroalimentación

Falso

A túa sociedade é comprometida coa consecución, a obtención e a conservación dunha serie de dereitos relacionados con moitos colectivos desfavorecidos.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)