# 4.1. Reto 1: Informando con infografías

# Que tedes que facer?

En grupos, planificaredes a elaboración dunha infografía que recolla os aspectos principais dos sectores económicos da Unión Europea e ideas de desenvolvemento económico e sostible ambientadas na vosa contorna tendo en conta a distribución da poboación e a demografía. A infografía debe conter mapas e gráficas.

Este traballo servirá de material visual para colocar nun panel informativo da asociación á que pertencedes.

## Lectura facilitada

Traballaredes en grupo.
Debedes crear unha infografía.

A infografía debe incluír:

- información sobre os sectores económicos da Unión Europea
- propostas para un desenvolvemento sostible
- información sobre a poboación e a demografía
- mapas e gráficas

A infografía servirá para informar a outras persoas.
O traballo colocarase nun panel informativo da asociación.

## Audio

audio/mpeg

# Obxectivos

- Dar a coñecer a realidade económica da Unión Europea.
- Propoñer ideas de desenvolvemento económico sostible tendo en conta a realidade demográfica e o seu impacto no medio.
- Ser capaz de elaborar información para a súa divulgación e producir ideas propias par a resolución de problemas.

## Audio

audio/mpeg

# Organización e preparación

## 1. Planificación do grupo

- Formar grupos de 2 ou 3 persoas.
- Escoller o sector económico que van traballar: primario, secundario ou terciario.
- Distribuír roles dentro do grupo (opcional): persoa encargada da investigación, do deseño, da redacción...
- Definir que información queredes incluír na infografía.

## 2. Investigación

- Buscar información sobre o sector: tipo de actividade, produtos ou servizos principais.
- Identificar un exemplo real de desenvolvemento sostible neste sector.
- Establecer relacións co reto demográfico.
- Tomar notas curtas e claras que logo se poidan traducir a frases sinxelas na infografía.

## 3. Estrutura e deseño da infografía

- Decidir como organizar a información: título, descrición, exemplo, idea sostible, relación co reto demográfico e ilustración.
- Escoller cores e elementos visuais que axuden a entender rapidamente a información.
- Planificar a disposición do contido no cartaz ou en soporte dixital.

## 4. Creación da infografía

- Escribir frases curtas e palabras clave, evitando textos longos.
- Engadir ilustracións, iconas ou símbolos para que sexa máis visual.
- Revisar que a información sexa clara e comprensible para persoas que acaban de chegar a Galicia ou a España.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)