# 4.4. Poñede en común o aprendido

# Obxectivo

Compartir o que aprendestes nos diferentes retos para reflexionar conxuntamente sobre distintos aspectos da realidade europea.

## Lectura facilitada

- Compartide o que aprendestes nos diferentes retos.
- Reflexionade en grupo sobre a realidade da Unión Europea.

## Audio

audio/mpeg

# Organización e preparación

Seguide estes pasos para realizar a actividade final de posta en común dos traballos realizados:

## 1. Formamos grupos mesturados

Ides formar grupos de 4-5 persoas. Nos grupos haberá persoas que fixestes os diferentes retos:

- Informando con infografías.
- Charla informativa.
- Campaña de sensibilización.

## 2. Posta en común no grupo

Dentro do grupo, cada persoa ten que contar brevemente o traballo que fixo:

- Cales foron os aspectos económicos da Unión Europea que tratastes?
- Que ideas de desenvolvemento sostible expuxestes?
- Como tivestes en conta a realidade demográfica e a contorna?

Logo, como grupo, reflexionade sobre estas preguntas:

- Que ideas teñen en común os retos?
- Que cousas novas ou sorprendentes aprendemos?
- Que relacións podemos establecer coa nosa contorna?

## 3. Posta en común coa clase

Escolleredes unha persoa do grupo para explicar á clase:

- As ideas ou conclusións máis importantes que falastes no grupo.
- Algún dato ou reflexión que vos chamou a atención.

## Audio

audio/mpeg

# Diario de aprendizaxe

Unha vez terminada esta fase, toca reflexionar sobre o teu traballo individual no proceso de elaboración do reto.

Para axudarte nesta tarefa, cubre a fase 4 do teu diario de aprendizaxe.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)