# 4.2. Reto 2: Charla informativa

# Que tedes que facer?

Neste reto teredes que preparar unha charla informativa sobre os aspectos principais dos sectores económicos da Unión Europea e propoñer ideas de desenvolvemento económico e sostible ambientadas na vosa contorna tendo en conta a distribución da poboación e a demografía. A charla informativa debe estar apoiada por unha presentación dixital e conter mapas e gráficas.

Esta charla informativa será de moita axuda para as persoas acabadas de chegar á asociación.

## Lectura facilitada

Traballaredes en grupo.
Debedes preparar unha charla informativa.

Na charla explicaredes:

- os principais sectores económicos da Unión Europea
- ideas para un desenvolvemento sostible
- a distribución da poboación e a demografía

A charla debe incluír:

- unha presentación dixital
- mapas
- gráficas

Esta información axudará ás persoas que acaban de chegar á asociación.

## Audio

audio/mpeg

# Obxectivos

- Dar a coñecer a realidade económica da Unión Europea.
- Propoñer ideas de desenvolvemento económico sostible tendo en conta a realidade demográfica e o seu impacto no medio.
- Ser capaz de elaborar información para a súa comunicación oral e producir ideas propias par a resolución de problemas.

## Audio

audio/mpeg

# Organización e preparación

## 1. Organización e preparación

- Formar grupos de 3-5 persoas.
- Distribuír roles: a persoa presentadora, a investigadora, a deseñadora de apoio visual...
- Definir a mensaxe central da charla: que queredes que a audiencia aprenda ou comprenda.

## 2. Investigación e recollida de información

- Buscar información sobre os sectores económicos e as súas características principais.
- Recoller datos de poboación e demografía da contorna (densidade, distribución por idades, concentración urbana ou rural etc.).
- Tomar notas sobre exemplos de desenvolvemento económico e sostible aplicables á contorna.

## 3. Estrutura da charla e presentación dixital

Decidir a orde da información na charla.

- Introdución e presentación do sector económico.
- Explicación da distribución da poboación e de aspectos demográficos.
- Propostas de desenvolvemento económico e sostible adaptadas á contorna.
- Mensaxe final clara e resumida.

Deseñar a presentación dixital con:

- mapas que mostren a distribución da poboación ou localización de actividades económicas
- gráficas que representen datos demográficos ou económicos
- elementos visuais que faciliten a comprensión

## 4. Preparación e posta en práctica

- Redactar frases curtas e claras para falar.
- Ensaiar a charla, a coordinación coas diapositivas e os tempos.
- Practicar a comunicación oral: entoación, mirar á audiencia e claridade na exposición.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)