# Políticas demográficas en Galicia e España

## Glosario

## Corresponsabilidade

Definición:

  Dúas ou máis persoas que teñen unha responsabilidade común e que cada unha se encarga de forma xusta e igualitaria das tarefas e decisións derivadas dela.

Exemplo:

  Non quero unha parella que me "axude" nas tarefas da casa, quero unha parella que sexa corresponsable.

# Como se intenta frear o envellecemento e o despoboamento?

As políticas demográficas son as actuacións que os gobernos poñen en marcha para aumentar a natalidade, frear o envellecemento, atraer nova poboación ou evitar que o rural quede baleiro. En Galicia e en España existen medidas reais orientadas a estes retos, aínda que con prioridades diferentes.

## Galicia: actuar fronte á baixa natalidade e salvar o rural

Galicia é unha das comunidades máis avellentadas: máis do 26 % da poboación ten máis de 65 anos e a taxa de natalidade é moi baixa. Por iso, a Xunta de Galicia (o goberno autonómico) combina políticas de apoio ás familias con medidas específicas para revitalizar o rural.

### a) Apoio ás familias e á natalidade

- Tarxeta Benvida: achega económica para cada nova crianza, destinada a cubrir gastos básicos do primeiro ano.
- Axudas á conciliación: axudas para o pago de escolas infantís, "madrugadores", comedor ou actividades de coidado.
- Máis prazas en escolas infantís públicas, con incremento da gratuidade no tramo 0–3 anos.

### b) Revitalización do rural

- Axudas para rehabilitar vivendas en aldeas con pouca poboación, co obxectivo de atraer persoas novas.
- Subvencións para emprender no rural, en especial para proxectos agrarios, gandeiros, forestais ou turísticos.
- Mellora da conexión á Internet e do transporte, fundamentais para fixar poboación e facilitar o teletraballo.

### c) Retorno e integración de nova poboación

- Programa de Retorno da Mocidade Galega no Exterior, con axudas económicas para facilitar o regreso de persoas emigradas.
- Programas de acollida e integración da poboación inmigrante, necesarios nun escenario de perda demográfica da poboación autóctona.

## España: afrontar a baixa natalidade e o reto da “España baleirada”

España presenta unha natalidade moi baixa (1,16 fillos/as por muller) e un forte contraste entre cidades moi poboadas e amplas zonas interiores en risco de despoboamento. As políticas estatais buscan corrixir estes desequilibrios.

### a) Apoio á natalidade e á conciliación

- Permisos de maternidade e paternidade iguais (16 semanas), para facilitar a corresponsabilidade.
  Axudas por fillas/os a cargo e beneficios fiscais para familias numerosas ou monoparentais.
- Expansión da educación infantil 0–3 anos, con máis prazas públicas e avance cara á gratuidade neste tramo educativo.

### b) Políticas do Reto Demográfico

Forman parte dunha estratexia estatal que pretende apoiar territorios en risco de despoboamento:

- Mellora de transportes, comunicacións e acceso á Internet nas zonas rurais.
- Impulso do emprego local: economía verde, turismo sostible, economía social.
- Garantía de servizos básicos (centros de saúde, escolas, atención social) en zonas onde a poboación diminúe.

### c) Atracción e integración da poboación inmigrante

- Programas de acollida, formación e inserción laboral, especialmente importantes porque o crecemento demográfico recente depende sobre todo da inmigración.
- Actualización e simplificación de procedementos administrativos para facilitar o acceso legal ao emprego.

## Lectura facilitada

As políticas demográficas son accións dos gobernos para:

- Facilitar que a xente teña máis fillos/as.
- Evitar que o rural quede baleiro.
- Integrar a xente que chega.

En Galicia hai moita xente maior e téñense poucos fillos/as:

- Axudas ás familias: cartos para bebés, coidado de nenos/as, máis prazas en escolas infantís.
- Axudas ao rural: mellorar casas, emprego, Internet e transporte.
- Programas para que os/as mozos/as regresen e integrar inmigrantes.

En España téñense poucos fillos/as e hai zonas baleiras:

- Axudas ás familias: permisos iguais para pais e nais, cartos por fillos/as, máis escolas infantís.
- Axudas ao rural: mellorar transporte, Internet, empregos e servizos.
- Axudas a inmigrantes: facilitar acollida e traballo.

## Audio

audio/mpeg

# Comproba o aprendido

Completa o texto coas palabras axeitadas:

“En Galicia, a medida chamada Tarxeta Encher ocos (1):JXUwMDFhJXUwMDI3JXUwMDBiJXUwMDE4JXUwMDFmJXUwMDBkJXUwMDA1 ofrece unha axuda económica ás familias cando nace unha crianza. Para combater o Encher ocos (2):JXUwMDNjJXUwMDAxJXUwMDE2JXUwMDAzJXUwMDFmJXUwMDBkJXUwMDBkJXUwMDBlJXUwMDBjJXUw MDA4JXUwMDBiJXUwMDFhJXUwMDFi do rural, a Xunta tamén impulsa a Encher ocos (3):JXUwMDJhJXUwMDE3JXUwMDBkJXUwMDA5JXUwMDAzJXUwMDBiJXUwMDA1JXUwMDA1JXUwMDFkJXUw MDE1JXUwMDAyJXUwMDBhJXUwMDlhJXUwMDlk de vivendas e apoia o Encher ocos (4):JXUwMDNkJXUwMDA4JXUwMDFkJXUwMDAyJXUwMDE3JXUwMDBiJXUwMDBhJXUwMDAxJXUwMDA4JXUw MDA4JXUwMDBiJXUwMDFhJXUwMDFi de proxectos agrícolas ou turísticos.

En España, unha das Encher ocos (5):JXUwMDI4JXUwMDFmJXUwMDAzJXUwMDgxJXUwMDk5JXUwMDFkJXUwMDBhJXUwMDAyJXUwMDEy máis importantes é a igualdade dos permisos de maternidade e Encher ocos (6):JXUwMDI4JXUwMDExJXUwMDE1JXUwMDExJXUwMDE3JXUwMDFjJXUwMDA3JXUwMDBkJXUwMDA1JXUw MDA1JXUwMDAx , e o chamado Reto Demográfico busca mellorar os servizos e as Encher ocos (7):JXUwMDNiJXUwMDBjJXUwMDAyJXUwMDE4JXUwMDFiJXUwMDA3JXUwMDBhJXUwMDAyJXUwMDAyJXUw MDBhJXUwMDlhJXUwMDlkJXUwMDFk nas zonas en risco de despoboamento.”

Activar JavaScript

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)