# 4. A polo reto!

Despois de todo o traballado na fase 3, xa sabedes moito sobre distintos aspectos económicos, políticos e sociais de Galicia, de España e de Europa.

Agora estades preparados e preparadas para o reto final. Poderedes difundir as principais características da realidade económica, cultural e social da Unión Europea e do país no que vivides e facer propostas reais de desenvolvemento sostible tendo en conta o reto demográfico actual.

Imos aló! É o momento de demostrar o aprendido.

## Lectura facilitada

Xa aprendestes moitas cousas na fase 3.

Agora coñecedes mellor a economía, a política e a sociedade de Galicia, de España e de Europa.

Chegou o momento do reto final.

Neste reto poderedes:

- Explicar as principais características da Unión Europea.
- Explicar como é o país no que vivides.
- Dar a coñecer aspectos económicos, culturais e sociais.
- Propoñer ideas para un desenvolvemento sostible.
- Ter en conta os cambios na poboación, como o envellecemento ou a perda de habitantes nalgunhas zonas.

Agora é o momento de demostrar todo o que aprendestes.

Adiante!

## Audio

audio/mpeg

# Como podedes resolver o reto?

Cando comezastes a traballar neste REA a profesora formulouvos unha situación de partida ben concreta:

"Formas parte dunha asociación cultural xuvenil que traballa para promover a inclusión e o respecto entre persoas de diferentes culturas. Esta asociación foi contratada por unha entidade pública europea para crear materiais didácticos e campañas de sensibilización destinados a que as persoas que chegan ao continente europeo, e en concreto a Galicia e a España, coñezan as súas principais características a nivel económico, demográfico, social e cultural."

Divididos en grupos, debedes crear propostas innovadoras de desenvolvemento económico e sostible -tendo en conta a realidade demográfica e os seus retos-, adaptadas a distintos sectores da UE, e presentalas de forma accesible para persoas que acaban de chegar a Galicia ou España. Deben ser materiais inclusivos, claros e que transmitan tanto información como ideas prácticas para mellorar a convivencia e o benestar común.

Para resolver o reto final tedes que escoller unha das actividades propostas.

Nos seguintes apartados tedes a información detallada para poder superar cada unha das opcións de reto.

Ánimo, vós podedes!

## Lectura facilitada

Ao comezo deste REA, a profesora presentouvos unha situación.

Formades parte dunha asociación cultural xuvenil.

A vosa misión é crear materiais para persoas que chegan a Galicia e a España.

Estes materiais deben explicar:

- Como é a economía.
- Como é a poboación.
- Como é a sociedade.
- Como é a cultura.

Traballaredes en grupo.

Debedes crear unha proposta para mellorar o desenvolvemento económico e sostible.

A proposta debe ter en conta os retos da poboación actual.

Para completar o reto, tedes que escoller unha das actividades propostas.

Nos seguintes apartados atoparedes toda a información necesaria.

## Audio

audio/mpeg

# Como se avalía o voso reto

Rúbrica do reto
| Excelente | Ben | Aceptable | Necesita mellorar
--- | --- | --- | --- | ---
Contido e rigor | Explica correctamente os sectores económicos, a demografía e as propostas sostibles; exemplos claros e relevantes. (2) | Explica correctamente os sectores e propostas, pero falta algunha información ou detalle. (1.5) | Explica de forma básica, con algúns erros ou falta de exemplos. (1) | Información confusa, incompleta ou incorrecta (0.5)
Presentación visual e organización da información | Produto visual ou dixital moi atractivo, organizado e innovador; uso eficaz de cores, iconas, mapas e gráficos. (2.) | Produto visual atractivo e organizado; uso adecuado de elementos visuais. (1.5) | Produto pouco atractivo ou algo desorganizado; poucos recursos visuais. (1) | Produto pouco atractivo, desorganizado ou sen elementos visuais. (0.5)
Comunicación oral/escrita | Mensaxe clara, fluída e accesible; coordinación excelente co material visual ou soporte. (2) | Mensaxe comprensible; pequena falta de fluidez ou coordinación co material. (1.5) | Mensaxe pouco clara; dificultade na coordinación co material visual. (1) | Mensaxe confusa ou incomprensible; sen coordinación co material visual. (0.5)
Análise e interpretación do fenómeno migratorio | Relaciona de forma crítica e argumentada a migración cos aspectos económicos, sociais e demográficos traballados. (2) | Establece relacións correctas entre migración, economía e sociedade. (1.5) | Presenta relacións básicas ou pouco desenvolvidas. (1) | Non establece relacións claras ou presenta erros significativos. (0.5)
Inclusión, cidadanía e valores democráticos | O produto promove o respecto á diversidade, a inclusión e os valores democráticos mediante reflexións ben fundamentadas. (2) | Presenta de forma adecuada valores de respecto, inclusión e convivencia. (1.5) | Menciona estes valores, pero con escasa profundidade ou xustificación (1) | Non incorpora ou presenta de forma incorrecta estes valores. (0.5)

Elaboración propia (proxecto cREAgal). Rúbrica do reto (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)